ช่วงนี้หนูมีอาการปวดหัวข้างเดียวบ่อยๆ รู้สึกหวิวๆ เวลาจับเเเขนจับขา จับหน้าตัวเองเเล้วมันรู้สึกแปลกๆ อยากทราบว่าอาการพวกนี้เป็นเพราะหนูนอนดึกหรือป่าวคะ หนูกลัวจะเป็นโรคอะไรเกี่ยวกับสมอง เเล้วอยากถามว่าหนูใส่เหล็กจัดฟันทำ CT SCAN ได้มั้ยคะ
สวัสดีค่ะอาการปวดศีรษะเกิดได้จากสาเหตุหลักสองอย่าง ได้แก่อาการปวดที่ไม่ได้เกิดจากสาเหตุหรือโรคอื่นหรือการปวดศีรษะแบบปฐมภูมิ เช่น ปวดศีรษะไมเกรนซึ่งมักมีอาการปวดตุ้บ ๆ และมักเป็นข้างเดียว ปวดศีรษะแบบบีบรัดอาจเกิดจากการบีบรัด ตึงตัวของกล้ามเนื้อโดยรอบ ซึ่งทั้งสองอย่างเป็นอาการปวดศีรษะที่พบได้บ่อย ๆ ในคนทั่วไป ซึ่งการนอนน้อยอาจเป็นสาเหตุหนึ่งของการปวดศีรษะชนิดนี้ได้ค่ะอาการปวดที่มีสาเหตุ หรือโรคอื่นทำให้เกิดอาการปวดศีรษะหรือการปวดศีรษะแบบทุติยภูมิ เช่น โรคไซนัสอักเสบ ปวดฟันทำให้ปวดศีรษะ ไข้หวัดใหญ่ ปวดจากเส้นประสาทบริเวณศีรษะ เป็นต้นโดยมากแล้วแพทย์จะวินิจฉัยด้วยการถามอาการ และตรวจร่างกายส่วนอื่น ๆ รวมถึง ตรวจระบบประสาท มักไม่จำเป็นต้องทำการตรวจ CT scan หรือ MRI ส่วนการใส่เหล็กดัดฟัน โดยปกติสามารถตรวจCT scanหรือ MRI ได้ แต่หากต้องตรวจบริเวณศีรษะและคอ ต้องถอดเอาเหล็กดัดฟันออกก่อน เพราะจะมีผลต่อความชัดเจนของภาพแนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ